**JURBARKO RAJONO SAVIVALDYBĖS TARYBOS VEIKLOS REGLAMENTO RENGIMO KOMISIJOS**

**POSĖDŽIO PROTOKOLAS**

2020-05-18 Nr. T26-2

Jurbarkas

Posėdis įvyko 2020 m. gegužės 15 d. Trukmė – 0.5 val. (14.00 val. – 14.30 val.)

Posėdžio pirmininkė – Tarybos veiklos reglamento rengimo komisijos pirmininkė Inga Molevaitė.

Posėdžio sekretorė – Tarybos ir mero sekretoriato teisininkė Augenija Tamošaitytė.

Dalyvavo komisijos nariai: Gražvydas Ažna, Gvidas Byčius, Algirdas Gudaitis, Kęstutis Naujokas, Kazimieras Šimkus, Zita Sorokienė.

Nedalyvavo: Aivaras Šlekys, Vilma Venslauskienė.

Posėdyje dalyvavo: Teisės ir civilinės metrikacijos skyriaus vedėja Rūta Vančienė.

Darbotvarkė:

1. Tarybos veiklos reglamento siūlomų  keisti  punktų svarstymas.
2. Organizaciniai klausimai.

Posėdžio pirmininkė supažindino komisijos narius su posėdžio darbotvarke, nurodė, kad komisijos nariams buvo išsiųstas preliminarus sprendimo projektas su siūlomais pakeitimais. Klausė ar bus pastabų dėl posėdžio darbotvarkės.

Gražvydas Ažna siūlė keisti tarybos veiklos reglamento 501 papunktį iš jo išbraukiant „kai yra techninės galimybės“.

Daugiau pastabų dėl posėdžio darbotvarkės pateikta nebuvo.

1. SVARSTYTA. Tarybos veiklos reglamento (toliau – reglamento) siūlomi keisti punktai.

Reglamento 39 punktą siūloma dėstyti taip: „Kai siūlomas kandidatas į mero pavaduotojus balsavimo metu surenka daugiau kaip pusę visų tarybos narių balsų, o administracijos direktorius (direktoriaus pavaduotojas) posėdyje dalyvaujančių tarybos narių balsų daugumą, jis laikomas paskirtu ir posėdžio pirmininkas teikia tarybai tvirtinti mero pavaduotojo, administracijos direktoriaus (direktoriaus pavaduotojo) rinkimų rezultatus. Mero pavaduotojo įgaliojimai prasideda, kai taryba sprendimu patvirtina slapto balsavimo rezultatus. Administracijos direktorius (direktoriaus pavaduotojas) pareigas pradeda eiti nuo tarybos sprendime nurodytos datos“. Posėdžio pirmininkė klausė ar bus pastabų dėl punkto keitimo.

Kęstutis Naujokas klausė ar administracijos direktoriaus ir jo pavaduotojo paskyrimui nebereikia visų tarybos narių balsų daugumos.

Tarybos ir mero sekretoriato teisininkė paaiškino, kad visų tarybos narių balsų daugumos reikia tik mero pavaduotojo paskyrimui, o administracijos direktoriaus, jo pavaduotojo paskyrimui užtenka posėdyje dalyvaujančių tarybos narių daugumos. Taip numatyta Lietuvos Respublikos vietos savivaldos įstatyme (toliau - vietos savivaldos įstatymas).

Teisės ir civilinės metrikacijos skyriaus vedėja Rūta Vančienė nurodė, kad tokios yra teisės aktų nuostatos ir jos turi būti suderintos su reglamentu.

NUSPRĘSTA. Bendru sutarimu komisijos nariai pritarė, kad reglamento 39 punktas būtų išdėstytas taip: „Kai siūlomas kandidatas į mero pavaduotojus balsavimo metu surenka daugiau kaip pusę visų tarybos narių balsų, o administracijos direktorius (direktoriaus pavaduotojas) posėdyje dalyvaujančių tarybos narių balsų daugumą, jis laikomas paskirtu ir posėdžio pirmininkas teikia tarybai tvirtinti mero pavaduotojo, administracijos direktoriaus (direktoriaus pavaduotojo) rinkimų rezultatus. Mero pavaduotojo įgaliojimai prasideda, kai taryba sprendimu patvirtina slapto balsavimo rezultatus. Administracijos direktorius (direktoriaus pavaduotojas) pareigas pradeda eiti nuo tarybos sprendime nurodytos datos“.

Reglamento 83 punktą siūloma išdėstyti taip: „Tarybos posėdžio trukmę nustato taryba, tvirtindama posėdžio darbotvarkę. Pirmoji 15 min. pertrauka skelbiama po dviejų darbo valandų, kitos kas valandą. Neeilinė posėdžio pertrauka skelbiama posėdžio pirmininko nuožiūra“. Posėdžio pirmininkė klausė ar bus pastabų, pasiūlymų dėl šio punkto keitimo.

Gvidas Byčius siūlė reglamento 83 punkte palikti esamas 4 valandas, kadangi posėdžio trukmė turi būti apibrėžta. Pasisakė, kad reikia galvoti ir apie administracijos darbuotojus, kurie prailginus arba nenustačius posėdžio trukmės turės dirbti po darbo valandų.

Kęstutis Naujokas taip pat palaikė Gvido Byčiaus nuomonę palikti esamas 4 valandas.

Posėdžio pirmininkė nurodė, kad nenustačius posėdžio trukmės nekiltų ginčų, kai posėdis tęsiasi ilgiau negu 4 valandas ir siūlė nenurodyti trukmės.

Komisijos nariai diskutavo, kad keisti tarybos posėdžio trukmę reiktų kompleksiškai, kadangi į reglamento 83 punktą įrašius: „negali viršyti 6 valandų“, posėdžiai baigtųsi po administracijos darbo laiko. Tokiu atveju reikėtų keisti ir tarybos posėdžio pradžios laiką.

Balsavo dėl Gvido Byčiaus siūlymo palikti 83 reglamento punktą toks koks yra: už – 4, prieš – 0, susilaikė – 0, nebalsavo – 3. Siūlymui pritarta.

Balsavo dėl Ingos Molevaitės siūlymo 83 reglamento punkte nenurodyti posėdžio trukmės: už – 3, prieš – 0, susilaikė – 0, nebalsavo – 4. Siūlymui nepritarta.

NUSPRĘSTA. Nepritarti siūlymui reglamento 83 punktą išdėstyti taip: „Tarybos posėdžio trukmę nustato taryba, tvirtindama posėdžio darbotvarkę. Pirmoji 15 min. pertrauka skelbiama po dviejų darbo valandų, kitos kas valandą. Neeilinė posėdžio pertrauka skelbiama posėdžio pirmininko nuožiūra“.

Posėdžio pirmininkė nurodė, kad dėl šalyje įvesto karantino buvo priimti vietos savivaldos įstatymo pakeitimai, reglamentuojantys nuotoliniu būdu vykstančius posėdžius, todėl tarybos veiklos reglamentą reikia papildyti šiais papunkčiais:

„502 Jei dėl nepaprastosios padėties, ekstremaliosios situacijos ar karantino savivaldybės tarybos posėdžiai negali vykti savivaldybės tarybos nariams posėdyje dalyvaujant fiziškai, savivaldybės tarybos posėdžiai gali vykti nuotoliniu būdu realiuoju laiku elektroninių ryšių priemonėmis (toliau – nuotolinis būdas). Nuotoliniu būdu vyksiančiame savivaldybės tarybos posėdyje svarstytini sprendimų projektai rengiami ir posėdis vyksta laikantis visų Vietos savivaldos įstatymo 13 straipsnyje nustatytų reikalavimų ir užtikrinant Vietos savivaldos įstatyme nustatytas savivaldybės tarybos nario teises. Nuotoliniu būdu priimant savivaldybės tarybos sprendimus, turi būti užtikrintas savivaldybės tarybos nario tapatybės ir jo balsavimo rezultatų nustatymas. Nuotoliniu būdu vykstančiame savivaldybės tarybos posėdyje sprendimai, dėl kurių šis įstatymas nustato slaptą balsavimą, nepriimami.

1041 Jei dėl nepaprastosios padėties, ekstremaliosios situacijos ar karantino komiteto posėdis negali vykti komiteto nariams posėdyje dalyvaujant fiziškai, komiteto posėdis gali vykti nuotoliniu būdu. Nuotoliniu būdu vyksiančio savivaldybės tarybos komiteto posėdžio klausimai rengiami ir posėdis vyksta laikantis visų Vietos savivaldos įstatymo 14 straipsnyje nustatytų reikalavimų ir užtikrinant Vietos savivaldos įstatyme nustatytas savivaldybės tarybos nario teises.Nuotoliniu būdu priimant komiteto sprendimus, turi būti užtikrintas komiteto nario tapatybės ir jo balsavimo rezultatų nustatymas.

1051 Nepaprastosios padėties, ekstremaliosios situacijos ar karantino metu, kai būtina neatidėliotinai spręsti savivaldybėms funkcijoms užtikrinti būtinus klausimus ir sprendimo nepriėmimas ar delsimas jį priimti nedelsiant lemtų neigiamus padarinius savivaldybės bendruomenei ar atskiriems jos nariams, mero sprendimu komitetų posėdžių darbotvarkės gali būti paskelbiamos savivaldybės interneto svetainėje ir apie komiteto posėdžio laiką ir jame svarstytinus klausimus visais šiais atvejais pranešama per trumpesnį, negu nustatyta Vietos savivaldos įstatymo 14 straipsnio 7 dalyje, terminą, bet ne vėliau kaip prieš 24 valandas iki komiteto posėdžio pradžios.

1331 Jei dėl nepaprastosios padėties, ekstremaliosios situacijos ar karantino komisijos posėdis negali vykti komisijos nariams posėdyje dalyvaujant fiziškai, posėdis gali vykti nuotoliniu būdu. Nuotoliniu būdu vyksiančio savivaldybės tarybos komisijos posėdžio klausimai rengiami ir posėdis vyksta laikantis visų Vietos savivaldos įstatymo 15 straipsnyje nustatytų reikalavimų ir užtikrinant Vietos savivaldos įstatyme nustatytas savivaldybės tarybos nario teises.Nuotoliniu būdu priimant komisijos sprendimus, turi būti užtikrintas komisijos nario tapatybės ir jo balsavimo rezultatų nustatymas.

1851 Nepaprastosios padėties, ekstremaliosios situacijos ar karantino metu, kai būtina neatidėliotinai spręsti savivaldybės funkcijoms užtikrinti būtinus klausimus ir sprendimo nepriėmimas ar delsimas jį priimti nedelsiant lemtų neigiamus padarinius savivaldybės bendruomenei ar atskiriems jos nariams, mero sprendimu savivaldybės tarybos posėdžio darbotvarkė gali būti sudaroma ir paskelbiama savivaldybės interneto svetainėje trumpesniais, negu nustatyta šio straipsnio 6 dalyje, terminais, o apie savivaldybės tarybos posėdžio laiką ir svarstyti parengtus ir reglamento nustatyta tvarka įregistruotus klausimus kartu su sprendimų projektaisvisais šiais atvejais gali būti pranešama per trumpesnį, negu šio straipsnio 8 dalyje nustatyta, terminą, bet ne vėliau kaip prieš 24 valandas iki savivaldybės tarybos posėdžio pradžios“.

Posėdžio pirmininkė klausė ar bus pastabų pasiūlymų dėl šių punktų įtraukimo į reglamentą.

Pasiūlymų, pastabų pateikta nebuvo.

NUSPRĘSTA. Bendru sutarimu komisijos nariai pritarė reglamentą papildyti 502,1041, 1051, 1331 ir 1851 papunkčiais.

Komisijos nariai aptarė Gražvydo Ažnos siūlymą pakeisti 501 papunktį išbraukiant: „kai yra techninės galimybės“, kadangi vietos savivaldos įstatyme yra pakeista nuostata reglamentuojanti tarybos posėdžių tiesiogines transliacijas. Ir siūloma visą punktą išdėstyti taip:

„501. Atviri tarybos posėdžiai transliuojami interneto svetainėje. Šiuo atveju, už tarybos posėdžio transliavimo organizavimą atsakinga savivaldybės administracija“.

NUSPRĘSTA. Bendru sutarimu komisijos nariai pritarė reglamento 501 papunkčio pakeitimui, jį išdėstant taip: „501. Atviri tarybos posėdžiai transliuojami interneto svetainėje. Šiuo atveju, už tarybos posėdžio transliavimo organizavimą atsakinga savivaldybės administracija“.

Posėdis baigėsi 14.30 val.

Posėdžio pirmininkė Inga Molevaitė

Posėdžio sekretorė Augenija Tamošaitytė